b'\n_START_ARTICLE_\n\xc3\x85s-NMBU Orientering\n_START_SECTION_\nStiftelse og navneendringer\n_START_PARAGRAPH_\nKlubben ble stiftet 1. februar 2000 stiftet under navnet \xc3\x85s-NLH orientering. NLH er Norges Landbruksh\xc3\xb8yskole som v\xc3\xa5r forl\xc3\xb8peren til NMBU. Klubben ble opprettet som en samarbeidsklubb mellom orienteringsgruppene i \xc3\x85s IL og NMBUI. Bakgrunnen for samarbeidet var et \xc3\xb8nske om \xc3\xa5 samle orienteringsl\xc3\xb8perne i \xc3\x85s og ved NMBU (den gang NLH) for \xc3\xa5 kunne gi et bedre sportslig tilbud og styrke det sosiale milj\xc3\xb8et. 7. februar 2006 endret klubben navn til \xc3\x85s-UMB orientering og fra og med 13. februar 2014 har navnet v\xc3\xa6rt \xc3\x85s-NMBU Orientering.  \xc3\x85s-NMBU orientering er en konkurranseklubb. Andre aktiviteter som rekrutteringsarbeid, arrangementer og kartproduksjon er fortsatt moderlagene \xc3\x85s IL og NMBUI sine oppgaver. Klubbene samarbeider likevel rundt arrangementer.\n_START_SECTION_\nBakgrunn\n_START_PARAGRAPH_\n\xc3\x85s IL hadde i en \xc3\xa5rrekke markert seg sterkt p\xc3\xa5 herresiden i norsk orientering med H\xc3\xa5vard Tveite som forgrunnsfigur. For mange herrel\xc3\xb8perne var derfor \xc3\x85s IL v\xc3\xa6rt et naturlig valg n\xc3\xa5r man begynte p\xc3\xa5 NLH for \xc3\xa5 studere. For damel\xc3\xb8pere var derimot NLHI (n\xc3\xa5 NMBUI) et mer naturlig valg. Det at det har v\xc3\xa6rt en slik deling av o-milj\xc3\xb8et i \xc3\x85s har imidlertid gitt noen negative konsekvenser. Det gjorde det mer krevende \xc3\xa5 f\xc3\xa5 til et godt sosialt orienteringsmilj\xc3\xb8 blant studentene. Det har flere ganger v\xc3\xa6rt diskutert \xc3\xa5 sl\xc3\xa5 sammen klubbene \xc3\x85s IL og \xc3\x85s-NMBU Orientering ettersom \xc3\x85s er et lite sted i forhold til at det er hjemsted for to orienteringsklubber. En ren sammensl\xc3\xa5ing har imidlertid vist seg vanskelig ettersom b\xc3\xa5de \xc3\x85s IL og NLHI/NMBUI \xc3\xb8nsker orientering som en undergruppe. Ogs\xc3\xa5 \xc3\xb8konomiske \xc3\xa5rsaker og eierrettigheter til kart har v\xc3\xa6rt viktige argumenter imot._NEWLINE_Sportslig har de siste \xc3\xa5rene H\xc3\xa5vard Lucasen markert seg som den ledende elitel\xc3\xb8peren i \xc3\x85s-NMBU orientering, med blant annet flere medaljer i Natt-NM, NM Ultralang og NM langdistanse. Internasjonalt har han representert Norge i nordisk mesterskap p\xc3\xa5 Bornholm i 2007 og i flere verdenscupl\xc3\xb8p. Orienteringsl\xc3\xb8perne i \xc3\x85s-NMBU Orientering har ogs\xc3\xa5 v\xc3\xa6rt sentrale brikker i \xc3\x85s ILs elitelag, som har hevdet seg h\xc3\xb8yt oppe i friidrettens Holmenkollstafett i flere \xc3\xa5r.'